Αστρονόμοι χρησιμοποιώντας τηλεσκόπια του ESO και άλλα σε όλο το κόσμο ανακάλυψαν τρεις νέους πλανήτες σε τροχιά γύρω από ένα άστρο στο σμήνος Messier 67.
Πολύ λίγοι τέτοιοι πλανήτες σε σμήνη είναι γνωστοί μέχρι σήμερα.
Και ένα από τα νεοανακαλυφθέντα άστρα που φιλοξενούν αυτούς τους πλανήτες
μοιάζει να είναι ουσιαστικά ίδιο με τον Ήλιο μας.
Είναι ο πρώτος πλανήτης που ανακαλύφθηκε σε τροχιά γύρω από ένα άστρο σαν τον Ήλιο μας.
Παρακολουθείτε το ESOcast! Επιστήμη αιχμής και εξελίξεις από το ESO, το Ευρωπαϊκό Νότιο Αστεροσκοπείο.
Εξερευνούμε τα όρια του Σύμπαντος με τον Δρ. Τζέι ή κατά κόσμον Δρ. Τζο Λίσκε.
Σας έχω καλά νέα! Ανακαλύφθηκαν 3 νέοι εξωπλανήτες.
Καθώς ήδη γνωρίζουμε κάπου χίλιους εξωπλανήτες, δε μοιάζει να είναι σημαντική είδηση
όμως αυτή η ανακάλυψη είναι λίγο ασυνήθιστη γιατί οι 3 πλανήτες είναι σε τροχιά γύρω από άστρα ενός σμήνους, του Messier 67.
Αυτές οι έρευνες επιβεβαιώνουν ότι είναι συνηθισμένη η ύπαρξη πλανητών σε σμήνη - αν και δύσκολα εντοπίζονται.
Οι επιστήμονες θα μπορέσουν επίσης να μελετήσουν πώς δημιουργούνται οι πλανήτες στο περιβάλλον ενός συνωστισμένου αστρικού σμήνους.
Για την ανακάλυψη των νέων εξωπλανητών, οι αστρονόμοι χρησιμοποίησαν το όργανο HARPS του 3,6 μέτρων τηλεσκοπίου του ESO στο παρατηρητήριο Λα Σίγια.
Παρατήρησαν προσεκτικά 88 επιλεγμένα άστρα στο Messier 67 για αρκετά χρόνια.
Αυτό τους επέτρεψε να αναζητήσουν τις μικρές χαρακτηριστικές μεταβολές στις κινήσεις των άστρων που προδίδουν τη παρουσία πλανητών σε τροχιά γύρω τους.
Τρεις πλανήτες ανακαλύφθηκαν στο σμήνος.
Δύο από αυτούς τους πλανήτες βρίσκονται σε τροχιά γύρω από άστρα παρόμοια με τον Ήλιο μας,
και ένας γύρω από ένα πολύ μεγαλύτερο και πιο εξελιγμένο κόκκινο γίγαντα.
Οι πρώτοι δύο πλανήτες μαζί διαθέτουν περίπου το ένα τρίτο της μάζας του Δία και περιφέρονται γύρω από το άστρο τους σε επτά και πέντε μέρες αντίστοιχα.
Ο τρίτος πλανήτης χρειάζεται 122 μέρες για μία πλήρη τροχιά γύρω από το άστρο του και είναι μεγαλύτερος από το Δία.
Το μητρικό άστρο ενός εκ των πλανητών αποδείχθηκε ότι είναι εξαιρετικά ενδιαφέρον
καθώς είναι ίσως το καλύτερο "δίδυμο" άστρο του Ήλιου μας που έχουμε ανακαλύψει ποτέ.
Το άστρο είναι σχεδόν ίδιο με τον Ήλιο μας σε μάζα, ηλικία, χημική σύνθεση και άλλα χαρακτηριστικά.
Επίσης, είναι το πρώτο δίδυμο του Ήλιου μας σε ένα σμήνος το οποίο έχει βρεθεί να φιλοξενεί πλανήτες.
Τα ηλιακά δίδυμα , τα ηλιακά ανάλογα και τα ηλιακού τύπου είναι κατηγορίες άστρων ανάλογα με την ομοιότητα τους προς τον Ήλιο μας.
Ένα ηλιακό δίδυμο - άστρο σχεδόν ίδιο με τον Ήλιο μας - είναι πολύ σπάνια,
όμως οι άλλοι τύποι, όπου οι ομοιότητες δεν είναι τόσο μεγάλες, συναντώνται πολύ συχνότερα.
Οι αστρονόμοι δεν έχουν ανακαλύψει πολλούς πλανήτες σε τροχιά γύρω από άστρα σε σμήνη, όμως τελικά συνέβη.
Τα νέα αποτελέσματα του οργάνου HARPS δείχνουν ότι η ύπαρξη πλανητών σε ανοικτά αστρικά σμήνη
είναι μάλλον το ίδιο συνήθης όσο και γύρω από μεμονωμένα άστρα.
...οπότε υπάρχουν πολλοί πλανήτες!
Είμαι ο Δρ. Τζέι και εδώ τελειώνει αυτό το επεισόδιο.
Θα τα πούμε την επόμενη φορά για μία ακόμη κοσμική περιπέτεια.
Κείμενα: ESO - Μετάφραση: Μανώλης Ζούλιας